האח הגדול עונה 7

האח הגדול עונה 7 היא העונה השביעית של תוכנית המציאות הישראלית "האח הגדול", והעונה התשיעית (כולל עונות ה-VIP) של התוכנית במצטבר ששודרה בערוץ 2 (קשת). העונה שודרה החל מ-16 בדצמבר 2015, הגמר נערך ב-6 באפריל 2016 שבסופו ניצחה הדיירת שי מיקה יפרח. את העונה הנחו ארז טל וקורין גדעון. אסי עזר פרש מהנחיית התוכנית לטובת הנחיית העונה השלישית של "הכוכב הבא" ששודרה במקביל בשידורי קשת. הפרס של זוכה עונה זו היה דירה בשווי 1.4 מיליון ש"ח. זוהי גם העונה הראשונה בתולדות האח הגדול בה השתתפו ארבעה דיירים בגמר. בעונה זו הוצגה משימת ההצלה "משחקי האח" בה לקחו חלק כל המועמדים להדחה באותו שבוע. המשחקים כללו שלושה חידונים שונים ולמנצח התאפשר להוציא את עצמו מרשימת ההדחה על ידי בחירת מועמד אחר שיעמוד להדחה במקומו. כניסתו של הדייר הטרנסג'נדר מייקל אלרוי, עוררה עניין רב והביאה לעלייה של 110% בשיח ברשת בנוגע לקהילה הטרנסג'נדרית. על פי בדיקה שנערכה ברשתות חברתיות, אתרי חדשות, טוקבקים, פורומים, בלוגים, יוטיוב, טוויטר ואינסטגרם, נרשמה עלייה בנפח השיח ובמעורבות הקהל בו שבאה לידי ביטוי בכמות המשתתפים והתגובות בדיון בודד. בעונה זו בלט המתמודד שי חי, במסגרת המשימות שחולקו לדיירים, הוא ביקש את המשימה להעמיד דיירים להדחה בפומבי, הוא קרא לפינתו "כל האמת בפרצוף" ובה הסביר את מניעיו במילים בוטות בנוכחות הדיירים. התנהלותו בבית גרמה לו לעימותים רבים עם דיירים אחרים בבית אך גם לפופולריות עצומה מחוצה לו. מרבית השיח התקשורתי אודות התוכנית עסק בו ומעריציו הקימו מספר קבוצות ברשתות החברתיות התומכות בו הכוללות אלפי חברים, הם התאספו להפגנות תמיכה בסמוך לבית והעלו מספר פעמים מסוקים עם שלטי תמיכה בו, דבר שהוסיף למעמדו המתערער בבית. לאחר עזיבתו התחוללה סערה ברשת, וכן כ-10,000 צופים התנתקו מערוץ 26 שמשדר בשידור חי את המתרחש בבית. מנגד, דיירים שהודחו במהלך התוכנית, התלוננו שעריכת הפרקים המשודרים הייתה לא הוגנת והתמקדה בשי חי, במקביל מעריציו התלוננו על עריכה מגמתית נגד שי חי שמוציאה אותו אלים. בעונה זו השתמשו בגימיק של "עצירת הזמן". כאשר העונה החלה, האח הגדול "עצר את הזמן" בכל רחבי הבית מלבד "חלל הזמן", חדר בבית שבו הזמן לא נעצר ובו התקיימו ההדחות וגם מסיבות לרגל אירועים מיוחדים. דודו כהן, הדייר הראשון שנכנס לבית, קיבל משימה סודית: לקבוע מי יהיה הדייר שיעמיד להדחה באופן פומבי, דייר שלא יקבל את מזוודתו, שני דיירים שיהפכו לדייר אחד (יעמידו להדחה ביחד ויועמדו ביחד), דייר שיועמד כל שבוע להדחה ודייר שיקבל חסינות מהדחה לשבוע הראשון בבית. אך אז האח הגדול "עצר את הזמן" בבית וההחלטות היו תקפות לכל העונה. שני הדיירים (גילי וגיל) שהתמודדו כדייר אחד בבית העמידו להדחה כאחד וקולם מההצבעות נספרו ביחד (לבסוף הם גם הודחו ביחד). הדייר שי חי העמיד את הדיירים להדחה באופן פומבי, ברק אדרי קיבל חסינות מהדחה ובעצם הבטיח את מקומו בגמר, ודודו כהן מועמד באופן קבוע להדחה. לקראת סיומה של העונה, במסגרת משימה עם משפחות הדיירים, המשפחות החליפו בין התפקידים. בעונה זו בלט המתמודד שי חי שזכה לפופולריות גדולה מחוץ לבית והיה המועמד המוביל לזכייה אך החליט לעזוב (האח הגדול היה מוציא אותו גם בלי בקשתו עקב אלימות פיזית) יחד עם שני מתמודדים נוספים. בעונה זו, בעקבות העזיבה של שלושה מתמודדים ביום אחד, הוחלט בהפקה לצמצם את מספר המקומות בגמר לארבעה בלבד, בשונה מהעונות הקודמות. רשימת 22 הדיירים שנכנסו לבית האח הגדול לפי סדר כניסתם: דודו כהן – בן 33, רווק, מעפולה תמר שילה – בת 30, רווקה, מקדומים סלים מרעי – בן 40, רווק, מתל אביב עומר קינן – בת 22, רווקה, מתל אביב שי חי – בן 32, גרוש +2, בזוגיות עם תניה, מהרצליה קסניה טרנטול – בת 28, רווקה, מלוד גיל אלמוג – בן 27, רווק, מתל אביב פלורי אלקסלסי – בת 38, רווקה, מבית שאן עמרי בן נתן – בן 29, רווק, משוהם שי מיקה יפרח – בת 23, רווקה, מקצרין ברק אדרי – בן 25, רווק, מקיבוץ צרעה קורין "קוקו" אביסדריס – בת 29, רווקה, מירושלים מייקל אלרואי – בן 25, רווק, מחדרה גילי כהן – בן 42, נשוי + 2, מחולון אור סיונוב – בת 35, רווקה, מניו יורק אילנה כספוב – בת 54, נשואה + 2, מנהריה ארבל קינן – בת 22, רווקה, מתל אביב תניה (תני) גרבר – בת 23, בזוגיות עם שי חי, מרמת השרון אסתי לי פז – בת 29, רווקה, מאודים רינת פליישר – בת 45, גרושה +1, מראשון לציון שחר חפץ – בן 35, רווק, מגדרה איציק כרסנטי – בן 46, גרוש בשנית +4, מחיפה ביום ה-1, דודו כהן, הדייר הראשון שנכנס לבית, קיבל משימה סודית במהלכה היה צריך לבחור שמונה דיירים אשר כל אחד מהם יקבל תנאים מיוחדים שונים במהלך שהותו בבית. בזמן המשימה, האח הגדול "עצר את הזמן", מה שאומר שכל החלטותיו תקפות לכל העונה וניתנות לשינוי בהתאם להחלטת עורכי התוכנית. החלטותיו של כהן קבעו מי יהיה הדייר שיקבל מים חמים כל היום, הדייר שיבחר שיר כל יום, שני דיירים שיהיו כדייר אחד, דייר שיעמיד להדחה באופן פומבי מול כל דיירי הבית, דייר שלא יקבל את מזוודתו, דייר שמועמד להדחה בכל שבוע ודייר שמקבל חסינות מהדחות כאשר: קסניה עם מים חמים, פלורי עם שיר, גילי וגיל כדייר אחד, קורין אביסדריס מעמידה להדחה בפומבי, תמר בלי מזוודה, דודו מועמד להדחה כל העונה, וברק חסין מהדחה כל העונה. ביום ה-5 החלה משימת ה"החלפה", במסגרתה נדרשו הדיירים בבית לשנות את כל ההחלטות שנתקבלו ביום ה-1 למשחק על ידי דודו, זאת אך ורק בהסכמת הכלל. הצלחת המשימה הייתה תלויה בכך שכל בחירה תעבור מדייר אחד למשנהו כאשר הפרס היה תקציב מותרות לשבוע. הדיירת שי מיקה קיבלה מים חמים כל העונה, הדיירת אור סיונוב זכתה לבחור שיר בכל יום, הדייר שי חי ביקש וקיבל את היכולת להעמיד להדחה באופן פומבי מול כל דיירי הבית והדייר מייקל אלרואי התנדב להיות זה שלא יקבל את מזוודתו כל העונה. הדיירים גיל אלמוג וגילי כהן החליטו שלא לוותר על ההתמודדות כדייר אחד לאורך כל העונה עובדה שהביאה לשבירת משימת התקציב. בנוסף לכך הדייר ברק אדרי נשאר חסין קבוע מהדחה (לאחר שהצהיר במהלך המשימה כי הוא יסרב להעביר את התפקיד לדייר אחר לכאשר יתבקש לעשות זאת) והדייר דודו כהן נשאר מועמד קבוע להדחה. ביום ה-22 כחלק ממשימת החסינות "משחקי האח" שמשודרת בימי חמישי, זכתה הדיירת קורין אביסדריס בחסינות אולם למחרת נודע כי הייתה טעות בספירת הנקודות במהלך המשימה. האח הגדול הודיע על כך לדיירים וביטל את החסינות ואת כל ההצבעות שהיו עד אותו שלב. ביום ה-24 בזמן משדר ההדחה, הצבעת צופי התוכנית נערכה במהלך משדר ההדחה כאשר כל הדיירים, מלבד ברק, עמדו להדחה. ביום ה-24, נערכה כניסת ביניים לבית האח הגדול, בה נכנסו שתי דיירות חדשות לבית, תניה גרבר (בת זוגו של הדייר שי חי) וארבל קינן. ביום ה-27 אירעה תקרית אלימה. הדיירת קורין אביסדריס חשדה שהדייר שי חי השאיר בצל על כרית מיטתה כאקט של מתיחה וניגשה אל מיטתו, עת שהה בה עם בת זוגו, תניה גרבר, והשליכה על המיטה את הבצל. בתגובה לכך, השליך שי חי את הבצל בכוח רב על גבה, צעק, איים על אביסדריס פן תשוב לעשות כן, וניפץ בחוזקה כוס מים על הרצפה. בעקבות הטחת הכוס, נקרא חי לחדר האח הגדול והוזהר שאם יחזור על התנהגות אלימה פעם נוספת במהלך התוכנית, הוא יודח לאלתר. ביום ה-53 נערכה כניסה שנייה לבית, בה נכנסו ארבעה דיירים, אסתי-לי פז, רינת פליישר, שחר חפץ ואיציק קרסנטי. באותו הערב התקיימה הדחה פיקטיבית ובה יצאו הדיירים שי חי ודודו כהן מהבית אולם הוחזרו אליו מיד לאחר מכן. השניים שהו באחד מחדרי הבית, ללא ידיעתם של הדיירים האחרים במשך יומיים ולאחריהם הצטרפו לשאר הדיירים. ביום ה-56, הדיירת פלורי אלקסלסי בחרה לעזוב את הבית, עקב געגועיה למשפחתה. ביום ה-61 הדייר שחר חפץ עזב את הבית לאחר שמונה ימים, בעקבות קשיי הסתגלות. ביום ה-73, הציע הדייר שי חי נישואין לחברתו, הדיירת תניה גרבר, שהסכימה. ביום ה-73, נקעה הדיירת ארבל קינן את הקרסול והובלה לבית החולים. יום לאחר מכן, בעצה אחת עם עורכי התוכנית, לאחר שהובהרה חומרת הפגיעה, הוחלט כי קינן תעזוב את התוכנית. ביום ה-74, במסגרת אחת המשימות, יצא הדייר שי חי והדיירת תניה גרבר אל מחוץ לבית כדי לשאת בפני הקהל נאום בן דקה. ביום ה-83, נכנסו לבית בני משפחה של דיירי העונה. כחלק ממשימת התקציב התבקשו בני המשפחה להחליף את כל התפקידים שקיבלו הדיירים ביום ה-5 עם דיירים ללא תפקיד. בני המשפחה עמדו במשימה וקבלת שיר יומי הועבר מאור סיונוב לעמרי בן-נתן, המים החמים כל היום הועבר משי מיקה לקסניה, ההעמדה הפומבית הועברה משי חי לאיציק קרסנטי, המועמדות להדחה עד לסוף העונה הועברה מדודו כהן לשי חי והחסינות מהדחה הועברה מברק אדרי לדודו כהן. ביום ה-87, לאחר שבעט שי חי בכוונה תחילה במיצג אמנותי שהכינה הדיירת אור סיונוב, ביקש חי לפרוש מן התוכנית והפקת התוכנית נענתה לבקשתו (בפרסומיה בתקשורת טענה הפקת התוכנית כי חי היה נדרש לעזוב את הבית בכל מקרה מכיוון שעבר על חוקי הפורמט בפעם השנייה). בעקבות עזיבתו של חי, פרשו מהתוכנית גם בת זוגו תניה גרבר, ואיציק קרסנטי. ביום ה-100, כחלק ממשימת פורים בה ניצחו במשימות דודו, שי מיקה, עומרי וקסניה, הארבעה ייצאו לחגוג את פורים מחוץ לבית האח הגדול בעדלאידע הגדולה שהתקיימה בפורים כאשר הם מחופשים לחיות שבלתי ניתן לזהות ובנוסף נסעו לבקר את המשפחה של ברק. ביום ה-103, כחלק ממשימת התקציב האחרונה, החלו להיכנס רוב מודחי העונה לבית והיו צריכים לבחור מי הדייר שרוצים שיזכה ומי הדייר שלא ולנמק את בחירתם. ביום ה-104, בהמשך המשימה, נכנס הדייר לשעבר איציק קרסנטי ועורר מהומה בעקבות דבריו כלפי הדיירת קסניה טרנטול, אותה בחר כראויה לזכייה. שאר דיירי הבית התפרצו אל חדר המשימות, ובראשם עמרי אשר התעמת עם קרסנטי בחריפות, ובעקבות זאת קרסנטי אף הזמין ניידת משטרה אל מתחם הבית. ביום ה-113, בתאריך 6 באפריל 2016, התקיימה תוכנית הגמר, אליה העפילו באופן חד פעמי רק ארבעה דיירים, ובה זכתה הדיירת שי מיקה יפרח בדירה בשווי 1.4 מיליון שקלים. פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. לראשונה בתוכנית, נקבע פיינליסט ראשון לגמר העונה בפרק הפתיחה. פרק זה טעון עדכון. אנא תרמו לוויקיפדיה ועזרו לעדכן אותו. ייתכן שתמצאו פירוט בדף השיחה. הערות ביום ה-1, דודו כהן, הדייר הראשון שנכנס לבית, קיבל משימה סודית במהלכה היה צריך לבחור שמונה דיירים אשר כל אחד מהם יקבל תנאים מיוחדים שונים במהלך שהותו בבית. בזמן המשימה, האח הגדול "עצר את הזמן", מה שאומר שכל החלטותיו תקפות לכל העונה וניתנות לשינוי בהתאם להחלטת עורכי התוכנית. החלטותיו של כהן קבעו מי יהיה הדייר שיקבל מים חמים כל היום, הדייר שיבחר שיר כל יום, שני דיירים שיהיו כדייר אחד, דייר שיעמיד להדחה באופן פומבי מול כל דיירי הבית, דייר שלא יקבל את מזוודתו, דייר שמועמד להדחה בכל שבוע ודייר שמקבל חסינות מהדחות כאשר: קסניה עם מים חמים, פלורי עם שיר, גילי וגיל כדייר אחד, קוקו מעמידה להדחה בפומבי, תמר בלי מזוודה, דודו מועמד להדחה כל העונה, וברק חסין מהדחה כל העונה. כל הדיירים הועמדו להדחה לאחר שחלק מהדיירים סירבו להעמיד באופן פומבי להדחה. למרות הניצחון של קוקו ב"משחקי האח הגדול", הדיירים התבשרו שהתגלתה טעות בהצבעה, ולכן, קוקו כבר לא הייתה חסינה מהדחה. לפני המשימה, הדיירים חולקו לקבוצות: הקבוצה והקבוצה הכחולה, שמתחרים במשימות שונות. במשימה האחרונה, כל חברי הקבוצה הקבוצה המפסידה (האדומה) הועמדו להדחה, ואילו הקבוצה המנצחת (הכחולה) היו חסינים מהדחה. ביום ה-56, פלורי ביקשה לעזוב את הבית. בשבוע זה, הדיירים העמידו באופן פומבי. ביום ה-61, שחר ביקש לעזוב את הבית. ביום ה-74, ארבל ביקשה לעזוב את הבית לאחר שנפצעה בקרסולה. בשל שבירת חומת סין שנעשתה במהלך המשימה על ידי עומרי, הודיע ​​האח הגדול לדיירים שיהיו השלכות חמורות: כל הדיירים עמדו להדחה והתקציב קוצץ ב-30% עד סוף העונה, ובנוסף, באותו השבוע לא התקיימו "משחקי האח הגדול". לאחר שהצליחו במשימה השבועית, היה על הדעערים להחליף תפקידים שניתנו בתחילת העונה. מאותו הרגע, איציק צריך תמיד להעמיד להדחה באופן פומבי, שי ח. מועמד אוטומטית עד סוף העונה ודודו זכה בחסינות עד סוף העונה, כלומר הוא היה הפיינליסט הרשמי הראשון. ביום ה-87, שי חי, תניה ואיציק ביקשו לעזוב את הבית. בפרסומיה בתקשורת טענה הפקת התוכנית כי חי היה נדרש לעזוב את הבית בכל מקרה מכיוון שעבר על חוקי הפורמט בפעם השנייה החל מהשבוע ה-13, לא התקיימו משחקי האח הגדול. אתר האינטרנט הרשמי של האח הגדול עונה 7 המדרוג נכתב על פי נתוני צפייה ראשוניים, כולל צפייה נדחית עד 2:00 בלילה במגזר היהודי עוזב את הבית: אסי עזר פורש מ"האח הגדול", באתר ‏מאקו‏, 6 באוקטובר 2015 יותר ממיליון: הפרס החדש לזוכה של "האח הגדול", באתר ‏מאקו‏, 7 בדצמבר 2015 הפרס חייב במס הכנסה בשיעור של יותר מ-30% מיה מנע‏, עלייה של 110% בשיח על טרנסג'נדרים בעקבות מייקל ו"האח הגדול", באתר וואלה, 16 בפברואר 2016 צבא המעריצים של שי חי יוצאים לבית האח הגדול, באתר nana10‏, 10 במרץ 2016 רן בוקר, שי חי פרש מ"האח הגדול", הצופים מתנתקים, באתר ynet, 13 במרץ 2016 מיקי לוין, ‏גילי כהן נגד שי חי: מה קורה בבית "האח הגדול" שלא ראיתם?, באתר מעריב אונליין, 24 בינואר 2016 מיה מנע‏, רייטינג יומי: עדיין גדול, באתר וואלה, 17 בדצמבר 2015 מיה מנע‏, רייטינג סופ"ש: כוכב כפול, באתר וואלה, 20 בדצמבר 2015 ממש לא כוחות: 32.2% ל'האח הגדול', באתר bizportal.co.il שוב רייטינג דו-ספרתי ל'שישי': 'אולפן שישי' מאבדת את תואר "מדורת השבט"?, באתר bizportal.co.il אלכסנדר כץ, לייט נייט עם נתוני פריים טיים: יותר מ-20% להשקת התכנית החדשה של גורי אלפי, באתר אייס, 31 בדצמבר 2015 סופ"ש בסימן הפיגוע: 'אולפן שישי' זינקה, 20 נק' פער בין 'חדשות השבת' ל'מגזין', באתר bizportal.co.il רייטינג יומי: הבן הקטן, באתר וואלה רייטינג סופ"ש: היום שהיה, באתר וואלה רייטינג יומי: תורת הסוד, באתר וואלה מיה מנע‏, רייטינג סופ"ש: גל רודף גל, ונשבר, באתר וואלה, 17 בינואר 2016 מיה מנע‏, רייטינג יומי: בלי מוט סלפי, באתר וואלה, 21 בינואר 2016